FUD’s politikker 2019

FUD’s politikker

Tøj

FUD har indkøbt nyt tøj og stillet det tilrådighed for vores dommere. Tøjet er blevet sponsoreret af vores

samarbejdspartner FSKBH.

FUD’s bestyrelse er derfor blevet enige med vores sponsor om, at når FUD’s dommere dømmer FSKBH’s

kampe, skal det udleverede dommertøj benyttes. Ligeså har FUD’s bestyrelse besluttet, at det udleverede

dommertøj kun må benyttes i forbindelse med, at dommerne dømmer kampe påsat af FUD. Det vil sige,

at private kampe påsat udenom FUD ikke er omfattet. (Kampfordeler skal præcisere ved private kampe, om

dommertøjet skal benyttes.)

FUD’s bestyrelse ønsker, at dommerne er klædt, som vist på billederne.

I vedtægternes §9 er skrevet:

” Det er dommerens pligt at være iført det af FUD indkøbte dommertøj under ledelse af fodboldkampene.

Såfremt dette ikke overholdes, kan vedkommende dommer fratages samtlige kampe inden for FSKBH.”

FUD’s bestyrelse har besluttet, at hvis FUD’s bestyrelse bliver opmærksom på, at en dommer ikke

dømmer iklædt som efter billederne for FUD påsatte kampe, eller hvis dommertøjet benyttes i kampe ikke

påsat af FUD, modtager dommeren en påtale. I tilfælde af gentagelse opkræves dommeren et

administrationsgebyr på kr. 125,- pr. kamp, det omhandler.

FUD’s politikker 2019

Udvisninger i FSKBH’s turneringer

Da FSKBH’s fodboldudvalg oplever, at udvisninger af spillere er længe undervejs eller ikke bliver

indberettet, er der indført et krav i honoraraftalen om, at udvisninger skal indberettes samme dag,

udvisningen bliver tildelt spilleren. Hvis dette ikke sker, bliver dommeren opkrævet et administrationsgebyr

på kr. 100,- pr. manglende udvisning. Heraf videresendes kr. 80,- til FSKBH’s fodboldudvalg.

Holdkort i FSKBH’s turneringer

Da FSKBH’s fodboldudvalg oplever, at holdkort fra afviklede kampe ikke er fodboldudvalget i hænde senest

mandag, efter kampen er afviklet, er der indført et krav i honoraraftalen om, at manglende indsendte

holdkort fra dommeren, bliver dommeren opkrævet et administrationsgebyr på kr. 100,- pr. manglende

kampdag. Heraf videresendes kr. 80,- til FSKBH’s fodboldudvalg.

Manglende afbud (udeblivelse) til påsat kamp

FUD’s bestyrelse har besluttet, at hvis en dommer ikke møder op til en påsat kamp uden afbud til

kampfordeleren, opkræves dommeren et administrationsgebyr på beløb svarende til den gældende takst

for en kamp’s honorar pr. kampdag, det omhandler. Ved gentagende tilfælde indenfor samme sæson

opkræves dommeren et administrationsgebyr på beløb svarende til 2 gange den gældende takst for en

kamp’s honorar pr. kampdag, det omhandler. Fortsætter dommeren denne adfærd indenfor samme sæson

fratages dommeren tildelte kampe for resten af halvsæsonen samt muligheden for tildeling af kampe for den

kommende halvsæson. Hvis dommeren efter denne karantæne fortsætter sin adfærd med ikke at

fremmøde til påsatte kampe, vil FUD’s bestyrelse hurtigst muligt beslutte, hvorvidt dommeren lever op til

foreningens vedtægter §8.

Ved sene afbud til kampfordeleren skal kampfordeleren have bekræftet modtagelsen af afbuddet for, at

der ikke igangsættes sanktioner.

FUD’s bestyrelse

John Forchhammer (formand) Brian Andersen (næstformand og vinterkampfordeler)

Søren Holm (sommerkampfordeler og med-web-redaktør) John Mikkelsen

Bo Kragh Larsen (kasserer) Mogens Høireby (sekretær)

Lars Preben Jensen (webredaktør)